ATP30 อวดกำไรปี 58 โตเกือบ 50% หลังมีรายได้จากการให้บริการรถโดยสารเพิ่มขึ้น
ATP30 ปี 58 กำไรโตเกือบ 50% หลังมีรายได้จากการให้บริการรถโดยสารเพิ่มขึ้นและมีการบริหารต้นทุนดี ประกอบกับรับผลดีราคาน้ำมันโลกปรับตัวลง โดยมีกำไร 11.8 ลบ.เพิ่มขึ้น 47% จากปีก่อนที่มีกำไร 8.04 ลบ.พร้อมปันผล 0.022 บ./หุ้น XD 12 เม.ย.จ่ายจริง 3 พ.ค.59
26 ก.พ. 2559

บริษัท เอทีพี 30 จำกัด (มหาชน) หรือ ATP30 รายงานผลการดำเนินงานประจำปี 2558 สิ้นสุดวันที่ 31 ธ.ค.58 มีกำไรสุทธิ 11.8 ล้านบาท หรือมีกำไรสุทธิ 0.04 บาทต่อหุ้น หรือมีกำไรเพิ่มขึ้น 47% เทียบกับช่วงเดียวกันของปีก่อนที่มีกำไรสุทธิ 8.04 ล้านบาท หรือมีกำไรสุทธิ 0.05 บาทต่อหุ้น
ทั้งนี้ การเพิ่มขึ้นของกำไรขั้นต้นและอัตรากำไรขั้นต้นเกิดจากรายได้จากการให้บริการที่เพิ่มขึ้นจากความต้องการใช้รถโดยสารขนส่งบุคลากรที่เพิ่มขึ้นจากลูกค้ารายเดิมและลูกค้ารายใหม่ การเพิ่มการให้บริการผ่านรถโดยสารของบริษัทที่มีอัตรากาไรสูงกว่ารถร่วมบริการเป็นหลัก และการบริหารจัดการต้นทุนในด้านต่างๆลดลง
ประกอบกับผลจากราคาน้ำมันเชื้อเพลิงในประเทศที่ปรับตัวลดลง พร้อมกันนี้ บริษัทเตรียมจ่ายปันผลงวดดำเนินงานวันที่ 1 ม.ค. 2558 ถึงวันที่ 31 ธ.ค. 2558 เป็นเงินสดอัตรา 0.022 บาทต่อหุ้น และขึ้นเครื่องหมาย XD วันที่ 12 เม.ย.2559 กำหนดจ่ายปันผลวันที่ 3 พ.ค. 2559